Repubbreca Napulitana (1647)

'A Repubbreca Napulitana fuje nu stato esistuto d' 'o 1647 ô 1648, cu Napule comme capitale.

Fuje criata a Napule dopp' 'a fine 'e ll'arrevuoto animata 'a Masaniello e Giulio Genoino contro 'o reggime viceriale spagnuolo.           Fuje guidata da Enrico II di Lorena, Duca 'e Guisa, e sopravvisse dal 22 'e ottovre d' 'o 1647, quanno venette dichiarata da Gennaro Annese, fin ô 5 'e abbrile d' 'o 1648, data d' 'a caduta d' 'o forte 'e Nisida e d' 'o rientro a Napule d' 'e spagnuole.

 Territorio 
'A repubbreca cumprenneva chelle ca mmò song' 'e riggione: Abruzzo, Basilicata, Calabbria, Campania, Mulise e Puglia, cchiù gran parte 'e chello che mmò è 'o Lazzio meridiunale (Sora e Gaeta) e 'o Cicolano (distretto 'e Cittaducale), chella ca mò è ll'area orientale d' 'a pruvincia 'e Rieti. 'A cità 'e Beneviento (ogge 'n Campania) e Pontecorvo (ogge 'int'o Lazzio) ereno, 'mmece, enclave pontificie.

 Nomme 
'A repubbreca ebbe tante nomme ufficiale:
 "Serenissima Repubblica di questo Regno di Napoli"
 "Reale Repubblica Napoletana"
 "Serenissima Monarchia Repubblicana di Napoli"
'A primma bannèra rapprisentava ll'effigie d' 'a Maronna d' 'o Carmine e 'e San Gennaro, da nu lato, 'e tre giglie 'e Franza, 'a ll'ato; chesta bannèra po' venette cagnata cu n'ata ca teneva nu scudo russo ch' 'a sigla S.P.Q.N.(Senatus PopulusQue Neapolitanus = 'O Senato e 'o Populo Napulitano), cu 'o motto Libertas (Libbertà) da nu lato, e d' 'a mpresa d' 'o Duca 'e Guisa 'a ll'ato.

D' 'o 9 'e dicembre 1647, dint' 'a bannèra e pure dint' 'a mpresa, ngopp' 'o scudo fuje misa na curona 'mperiale.
Categurìa:Storia 'e Napule
Categurìa:Storia d''a Campania